અમદાવાદ): મારો એક મિત્ર છે તેને જ્યારે પણ મળો ત્યારે તે ગુ્સ્સામાં હોય, તે મને જઈ દેશના કોઈ એક વિષયને લઈ મારી સામે ગુસ્સો ઠાલવવા લાગે, તેને ખબર છે કે હું પત્રકાર છું, તે ક્યારેક પોલીસ પરેશાન કરે છે તેવા વિષય ઉપર બોલવા લાગે તો ક્યારેક મ્યુનિસિપલ કોર્પોરેશનમાં ચાલતા ભ્રષ્ટાચારની ફરિયાદ કરે આમ તેની પાસે રોજ એક નવો વિષય હોય છે, તેનો કોઈ વિષય બીજી વખત રિપીટ થતો હોય તેવું બન્યું નથી, પણ મુળ તેની નારાજગી એવી છે કે દેશમાં કઈ જ સારૂ થઈ રહ્યું નથી, આટલી બધી સમસ્યા છે છતાં પ્રજા કઈ બોલતી નથી, માધ્યમો પણ કઈ લખતા નથી, વિરોધ પક્ષ તેનું કામ કરતો નથી.